Aleksi Barrière – Wikipedia
Aleksi Barrière (s. 1989 Pariisi) on ranskalais-suomalainen ohjaaja-dramaturgi ja La Chambre aux echos -musiikkiteatteriryhmän perustajajäsen.
Aleksi Barrière on opiskellut filosofiaa Sorbonnen yliopistossa Pariisissa sekä ohjausta Prahan Esittävien taiteiden akatemiassa. Hän on työskennellyt dramaturgina ja lavastajana sekä ohjaaja Peter Sellarsin assistenttina.[1]
Barrière on kääntänyt Sofi Oksasen suomeksi kirjoittaman libreton Kaija Saariahon säveltämään oopperaan Innocence, joka saa kantaesityksensä Aix-en-Provencessa heinäkuussa 2020. Libretto on monikielinen.[2]
Barrière myös kirjoittaa säännöllisesti Pariisin oopperan julkaisuun Octave Magazine [3] sekä on luennoinut muun muassa Chicagon yliopistossa.[4]
Vuonna 2010 Barrière perusti yhdessä kapellimestari Clément Mao-Takacsin kanssa La Chambre aux échos -musiikkiteatteriryhmän, jonka toiminnan painopisteenä on musiikkiteatterin uusien muotojen kehittäminen ja eri taiteenlajien välisen dialogin lisääminen. Ryhmä on esiintynyt useissa Euroopan maissa sekä Yhdysvalloissa.[5] Ryhmän vuonna 2017 Pariisissa kantaesitetty musiikkiteatteriproduktio Violences nähtiin Suomen Kansallisoopperassa helmikuussa 2019.[6]
Barrièren äiti Kaija Saariaho on suomalainen säveltäjä.
↑ Event — France · French... Language of Refuge Alliance Française de Chicago. Viitattu 16.2.2019. (englanniksi)
↑ https://www.hs.fi/kulttuuri/art-2000005811322.html
↑ Aleksi Barrière – Octave Magazine Opéra national de Paris. Viitattu 13.2.2019. (ranskaksi)
↑ Radical Legacies in Contemporary French Theater: a conversation with Aleksi Barrière | UChicago Arts | The University of Chicago arts.uchicago.edu. Viitattu 13.2.2019.
↑ Company | LA CHAMBRE AUX ÉCHOS en.chambreauxechos.org. Viitattu 16.2.2019.
↑ https://www.hs.fi/kulttuuri/art-2000005992840.html
Noudettu kohteesta ”https://fi.wikipedia.org/w/index.php?title=Aleksi_Barrière&oldid=18061597”
Viimeksi muokattu 8. huhtikuuta 2019 kello 20.24